Bağışlar
Yaxşı adam yaxşılığı itirməz,
Əlin hörmətini ələ bağışlar.
Mərd adam göz diksə dünya malına,
Namərd qeyrətini pula bağışlar.

Qartalın duruşu vüqardı dağa,
Pərvanə müştaqdı oda yanmağa.
Sərçələr dən üçün tökülsə bağa,
Bülbül öz qanını gülə bağışlar.

Bayraməli dönüb qəm sirdaşına,
Başı çox dəyibdi əhləd daşına.
Adam var töhmətdi elin başına,
Adam var ömrünü elə bağışlar.

XX əsrin qoşmaları